ભારે વરસાદના કારણે શહેરના મુખ્ય માર્ગ સહિત આંતરિક રસ્તાઓ પણ પાણી ફરી વળ્યા હતાં. તેના કારણે ટૂવ્હીલર સહિતના વાહનચાલકોને ભારે મુશ્કેલીનો સામનો કરવો પડ્યો હતો. અનેક વાહનો ઠપ થઇ જવાના બનાવો પણ જોવા મળ્યાં હતાં.જ્યારે ગાંધીનગર શહેરમાં આખો દિવસ વાદળા ઘેરાયેલા રહ્યાં હતાં. અંતે સાંજે ૫ વાગ્યા પછી ઝરમરિયો વરસાદ શરૂ થયો હતો. થોડા સમય માટે ભારે ઝાપટુ પડ્યુ હતું. ગાંધીનગરથી રાયસણ સુધી વરસાદ જોવા મળ્યો હતો. હજુ સુધી માણસા અને કલોલ પંથક વર્ષારાણીની મહેરથી વંચિત રહ્યાં છે.